কুমারীত্ব

কুমারীত্ব হলো এমন একটি অবস্থা, যখন একজন ব্যক্তি কখনো যৌনসঙ্গম করেননি; এটি একটি সামাজিক ধারণা হিসেবে বিবেচিত হয়,  যা নির্দিষ্ট শব্দ নয় বরং একটি কার্যকরী সংজ্ঞা সম্পন্ন। তাই, কুমারীত্বের সামাজিক সংজ্ঞাগুলি ভিন্ন হতে পারে।বিপরীতকামী ব্যক্তিরা শুধুমাত্র পুরুষাঙ্গ-যোনি অনুপ্রবেশের মাধ্যমে কুমারীত্ব হারানো ঘটে কিনা তা বিবেচনা করতে পারেন, আবার নাও করতে পারেন, যেখানে অন্যান্য যৌন অভিমুখীতার মানুষরা প্রায়শই মুখমৈথুন, পায়ুসঙ্গম বা অনাভেদী যৌনক্রিয়াকেও কুমারীত্ব হারানোর সংজ্ঞায় অন্তর্ভুক্ত করেন। ভার্জিন বা কুমারী শব্দটির অর্থ ঐতিহ্যগত, আধুনিক এবং নৈতিক ধারণার মধ্যে বিভিন্ন সংজ্ঞা অন্তর্ভুক্ত করে। অনেক সংস্কৃতিতে কুমারীত্ব পুনরুদ্ধারের জন্য ধর্মীয় আচার-অনুষ্ঠান প্রচলিত আছে। কিছু পুরুষ এবং নারী নিজেদেরকে "পুনর্জন্মপ্রাপ্ত কুমার-কুমারী" হিসেবে বিবেচনা করেন।

মানব সংস্কৃতি ও ধর্মীয় রীতিতে কুমারীত্বকে বিশেষ গুরুত্ব দেওয়া হয়, বিশেষ করে অবিবাহিত নারীদের ক্ষেত্রে। এটিকে প্রায়শই ব্যক্তিগত পবিত্রতা, সম্মান এবং নৈতিক মূল্যবোধের প্রতীক হিসেবে দেখা হয়। সতীত্বের মতো, কুমারীত্বের ধারণাও ঐতিহ্যগতভাবে যৌনতা বর্জনের সাথে জড়িত। কুমারীত্বের ধারণাটি সাধারণত নৈতিক বা ধর্মীয় বিষয়ে জড়িত এবং এটি সামাজিক মর্যাদা ও আন্তঃব্যক্তিক সম্পর্কের ক্ষেত্রে প্রভাব ফেলতে পারে। যদিও কুমারীত্বের সামাজিক প্রভাব রয়েছে এবং অতীতে কিছু সমাজে এর উল্লেখযোগ্য আইনি প্রভাব ছিল, তবে বর্তমানে বেশিরভাগ সমাজে এর কোনো আইনি পরিণতি নেই। অনেক সমাজে কুমারীত্বের সামাজিক প্রভাব এখনও বিদ্যমান এবং এটি একজন ব্যক্তির সামাজিক কর্মক্ষমতার উপর বিভিন্ন প্রভাব ফেলতে পারে।

ব্যুৎপত্তি
ভার্জিন শব্দটি প্রাচীন ফরাসি শব্দ ভার্জিন (virgine) থেকে উদ্ভূত হয়েছে। এই ফরাসি শব্দটি আবার ল্যাটিন শব্দ ভার্গো (virgo) থেকে এসেছে, যার জেনিটিভ রূপ ভার্জিনিস এবং এর আক্ষরিক অর্থ কুমারী বা অপরিণত নারী। ভার্জিনো (কুমারী নারী) এবং ভার্গুনো (আক্ষরিক অর্থে "কুমারী ব্যক্তি", তবে সাধারণত কুমারী পুরুষ বোঝাতে ব্যবহৃত হয়) এই শব্দগুলোর উপশ্রেণী।

লাতিন শব্দটি সম্ভবত আভিধানিক অর্থমূল ভিরেও (vireo) শব্দের উপর ভিত্তি করে গঠিত শব্দগুচ্ছের সাদৃশ্য থেকে উদ্ভূত হয়েছে, যার অর্থ "সবুজ, সতেজ বা সমৃদ্ধ হওয়া", মূলত উদ্ভিদবিজ্ঞানের প্রসঙ্গে—বিশেষ করে, ভার্গা (virga) যার অর্থ "কাঠের ফালি"।

ইংরেজিতে ভার্জিন বা কুমারী শব্দের প্রথম ব্যবহারের খোঁজ পাওয়া যায় আনুমানিক ১২০০ সালের একটি মধ্য ইংরেজি পাণ্ডুলিপিতে, যা ট্রিনিটি কলেজ, কেমব্রিজ-এ সংরক্ষিত:

এই  প্রসঙ্গে এবং পরবর্তী বিভিন্ন প্রেক্ষাপটে, বিশেষভাবে খ্রিস্টধর্মের কথা বলা হয়েছে, যেখানে অর্ডো ভার্জিনাম (কুমারী সংঘ) নামক একটি সংগঠনের সদস্যদের উল্লেখ করা হয়। এই সংগঠনটি সেইসব পবিত্র কুমারীদের জন্য প্রযোজ্য, যাদের অস্তিত্ব প্রাচীন চার্চের সময় থেকে চার্চ ফাদারদের লেখায় পাওয়া যায়।
প্রায় ১৩০০ সালের দিকে, এই শব্দের অর্থ সম্প্রসারিত করে যিশুর মা মেরীকেও এর অন্তর্ভুক্ত করা হয়, যার ফলে স্পষ্টভাবে যৌন কুমারিত্বের ধারণাটি যুক্ত হয়:

ধর্মীয় সংযোগ নির্বিশেষে, সতী (বা সরল) তরুণীদের অন্তর্ভুক্ত করার জন্য শব্দটির আরও সম্প্রসারণ প্রায় এক শতাব্দী ধরে অব্যাহত ছিল, এবং অবশেষে ১৪০০ সালের দিকে আমরা নিম্নলিখিত ব্যবহার দেখতে পাই:

অক্সফোর্ড ইংরেজি অভিধান (OED1, পৃষ্ঠা ২৩১-২৩২) প্রথম সংস্করণে 'কুমারী' শব্দের আঠারোটি সংজ্ঞার মধ্যে এই তিনটি সংজ্ঞা দেওয়া হয়েছে। তবে, OED1-এর বেশিরভাগ সংজ্ঞাই অনুরূপ।

জার্মান ভাষায় 'কুমারী' শব্দটির প্রতিশব্দ হলো ইয়ুংফ্রাও। ইয়ুংফ্রাও শব্দটির আক্ষরিক অর্থ হলো 'যুবতী নারী', কিন্তু এই অর্থে এখন আর এটি ব্যবহৃত হয় না। এর পরিবর্তে ইয়ুঙ্গে ফ্রাউ ব্যবহার করা যেতে পারে। ইয়ুংফ্রাও শব্দটি বিশেষভাবে যৌন অনভিজ্ঞতার জন্য সংরক্ষিত। জার্মান ভাষায় ফ্রাউ শব্দের অর্থ "নারী", তাই এটি স্ত্রীবাচক নির্দেশক। ইংরেজি ভাষার মতো নয়, জার্মান ভাষায় পুরুষ কুমারত্বের জন্য একটি নির্দিষ্ট শব্দ রয়েছে, তা হল "ইয়ুংলিং" (তরুণ)। ইয়ুংলিং শব্দটি বর্তমানে অপ্রচলিত এবং খুব কম ব্যবহৃত হয়। বরং, পুরুষ কুমারত্বের ক্ষেত্রে ইয়ুংফ্রাউ-এর সাথে পুরুষবাচক বিশেষণ যোগ করে ব্যবহার করাটাই অধিক প্রচলিত। উদাহরণস্বরূপ, ৪০ বছর বয়সী পুরুষ কুমারকে নিয়ে তৈরি দ্য ফরটি-ইয়ার-ওল্ড ভার্জিন সিনেমার জার্মান শিরোনাম হলো, ইয়ুংফ্রাউ (৪০), ম্যানলিশ, জুখট...। এছাড়াও, জার্মান ভাষায় অল্পবয়সী মেয়ে এবং বালিকার মধ্যে পার্থক্য করা হয়, বালিকার জন্য মেডশেন শব্দটি ব্যবহৃত হয়। ইংরেজি সমগোত্রীয় শব্দ মেড প্রায়শই কুমারত্ব বোঝাতে ব্যবহৃত হত, বিশেষ করে কবিতায় - যেমন, ইংরেজি লোককথায় কিংবদন্তি দস্যু রবিন হুডের প্রেমিকা মেড মারিয়ান।
জার্মানই একমাত্র ভাষা নয় যেখানে পুরুষ কুমারত্বের জন্য একটি নির্দিষ্ট নাম রয়েছে; ফরাসি ভাষায়, একজন পুরুষ কুমারকে পুসো বলা হয়।

কুমারী শব্দের গ্রীক প্রতিশব্দ হলো পারথেনোস (παρθένος, যেমন পার্থানন)। সাধারণত নারীদের ক্ষেত্রে ব্যবহৃত হলেও, ইংরেজির মতো, এটি পুরুষদের ক্ষেত্রেও প্রযোজ্য, এবং উভয় ক্ষেত্রেই বিশেষভাবে যৌন অভিজ্ঞতাশূন্যতা বোঝায়। পুরুষদের ক্ষেত্রে ব্যবহার করা হলে, এটি "অবিবাহিত" অবস্থার জোরালো ইঙ্গিত বহন করে না। তবে, ঐতিহাসিকভাবে, নারীদের ক্ষেত্রে, এই শব্দটি কখনও কখনও বাগদত্তা নারীকে নির্দেশ করতে ব্যবহৃত হতো—পারথেনোস আউতু (παρθένος αὐτού, তাঁর কুমারী) অর্থাৎ তার বাগদত্তা, গুনী আউতু (γυνή αὐτού, তাঁর নারী) অর্থাৎ তার স্ত্রীর বিপরীত। এই পার্থক্যটি প্রয়োজনীয়, কারণ গ্রীক ভাষায় স্ত্রী (বা স্বামী) বোঝানোর জন্য কোনো সুনির্দিষ্ট শব্দ নেই। এর মূল অর্থ থেকে সম্প্রসারিত হয়ে, "কুমারী" শব্দটি এমন একজন ব্যক্তিকে বোঝাতে পারে যার যৌন জীবন একেবারে শূন্যপত্রের (blank slate) মতো— পূর্ববর্তী কোনো ঘনিষ্ঠ সম্পর্ক বা অভিজ্ঞতার দ্বারা পরিবর্তিত নয়। এই ধারণা থেকে বোঝা যায় যে কুমারী ব্যক্তি একপ্রকার নির্ভেজাল বিশুদ্ধতার প্রতীক।

ইংরেজি পরিভাষায়, ভার্জিন শব্দটি কেবল তরুণ বা নারীদের ক্ষেত্রে সীমাবদ্ধ নয়; বয়স্ক নারীরাও কুমারী হতে পারেন (যেমন: ভার্জিন কুইন), পুরুষরাও কুমার হতে পারেন, এবং বিভিন্ন ক্ষেত্রে সম্ভাব্য দীক্ষিত ব্যক্তিদের কথোপকথনে ভার্জিন বলে উল্লেখ করা যেতে পারে, যেমন: স্কাইডাইভিং-এ ভার্জিন ব্যক্তি। শেষোক্ত ব্যবহারে, ভার্জিন শব্দের অর্থ হলো অনভিজ্ঞ, যেমন প্রাচীনকালে ভার্জিন নাইট (অনভিজ্ঞ যোদ্ধা) বোঝানো হতো। ভার্জিন শব্দটি বিশেষণ হিসেবেও ব্যবহৃত হয়, যেমন: ভার্জিন ফিল্ড (অনাবাদী জমি)।

সংস্কৃতি

ধারণা

কুমারীত্বের ধারণা শুধুমাত্র একটি নির্দিষ্ট সামাজিক, সাংস্কৃতিক বা নৈতিক প্রেক্ষাপটে তাৎপর্যপূর্ণ। হান্নে ব্ল্যাঙ্কের মতে, "কুমারীত্ব কোনো পরিচিত জৈবিক আবশ্যকতাকে প্রতিফলিত করে না এবং কোনো প্রদর্শিত বিবর্তনীয় সুবিধা প্রদান করে না।"

মধ্যযুগীয় প্রাণীবিষয়ক গ্রন্থে উল্লেখ করা হয়েছে যে, একমাত্র একজন কুমারীকে টোপ হিসেবে ব্যবহার করে একটি ইউনিকর্নকে ধরা বা বশ মানানো সম্ভব, কারণ তার মধ্যে নিহিত থাকে বিশুদ্ধতা। রেনেসাঁসের চিত্রশিল্পে এই বিষয়টি ব্যাপকভাবে জনপ্রিয়।

যদিও ঐতিহাসিকভাবে কুমারীত্বকে পবিত্রতা এবং মর্যাদার সাথে যুক্ত করা হয়েছে, তবুও অনেক নারীবাদী গবেষক মনে করেন যে, কুমারীত্ব নিজেই একটি কাল্পনিক ধারণা। তারা যুক্তি দেন যে, কুমারীত্বের কোনো সুনির্দিষ্ট চিকিৎসা সংজ্ঞা বিদ্যমান নেই, কুমারীত্ব হারানোর কোনো বৈজ্ঞানিকভাবে যাচাইযোগ্য প্রমাণ নেই এবং যৌন সঙ্গম ব্যক্তিত্বের কোনো পরিবর্তন ঘটায় না। নারীবাদী লেখিকা এবং দ্য পিউরিটি মিথ গ্রন্থের রচয়িতা জেসিকা ভ্যালেন্টি যুক্তি দেন যে, কুমারীত্বের ধারণাটি সন্দেহাতীত নয়, কারণ কুমারীত্ব হারানোর বিভিন্ন স্বতন্ত্র সংজ্ঞা রয়েছে এবং কুমারীত্বকে গুরুত্ব দেওয়া একজন নারীর নৈতিকতাকে 'তার দুই পায়ের মাঝখানে' স্থাপন করেছে। তিনি এই ধারণার তীব্র সমালোচনা করেন যে যৌন কার্যকলাপ নৈতিকতা বা নীতিশাস্ত্রের উপর কোনো প্রভাব ফেলে।

নিজের জীবনসঙ্গী বা সঙ্গীর পূর্বে কোনো যৌন সম্পর্কে লিপ্ত না থাকার আকাঙ্ক্ষাকে কুমারী জটিলতা বলা হয়। এই জটিলতা কোনো ব্যক্তির নিজের প্রতিও থাকতে পারে।

কুমারীত্ব হারানোর সংজ্ঞাসমূহ
বিভিন্ন ধরনের যৌন কার্যকলাপের মাধ্যমে কুমারীত্ব হারানোর বিষয়ে প্রচলিত ধারণাগুলোতে ভিন্নতা রয়েছে। ঐতিহ্যগতভাবে, কুমারীত্ব হারানোর একমাত্র উপায় হিসেবে পুরুষাঙ্গের যোনিপথে প্রবেশকেই গণ্য করা হয়, তা সম্মতিক্রমেই হোক বা জোরপূর্বকই হোক।মুখমৈথুন, পায়ুসঙ্গম, হস্তমৈথুন বা অন্যান্য অনাভেদী যৌনক্রিয়াকে কুমারীত্ব হারানোর কারণ হিসেবে ধরা হয় না। যারা যোনিপথে যৌন মিলন না করে এই ধরনের কার্যকলাপ করে, তাদেরকে প্রায়শই বিষমকামী এবং গবেষকদের মধ্যে "প্রযুক্তিগতভাবে কুমারী" হিসেবে বিবেচনা করা হয়। বিপরীতভাবে, সমকামী বা লেসবিয়ান ব্যক্তিরা প্রায়শই এই ধরনের কার্যকলাপকে কুমারীত্ব হারানোর কারণ হিসেবে বর্ণনা করেন। কিছু সমকামী পুরুষ পায়ুপথে লিঙ্গ প্রবেশকে কুমারীত্ব হারানো হিসেবে বিবেচনা করেন, কিন্তু তারা মুখমৈথুন, হস্তমৈথুন বা অন্যান্য অপ্রবেশধর্মী যৌনক্রিয়াকে কুমারীত্ব হারানো বলে মনে করেন না। অন্যদিকে, কিছু সমকামী নারী যোনিলেহন বা অঙ্গুলিসঞ্চালনকে কুমারীত্ব হারানো হিসেবে বিবেচনা করতে পারেন। কিছু সমকামী নারী মনে করেন, লিঙ্গ ছাড়া যোনিপথে প্রবেশ কুমারীত্ব হারানো কিনা তা নিয়ে প্রশ্ন ওঠে; আবার কিছু সমকামী নারী ও পুরুষের মতে, প্রচলিত সংজ্ঞার কারণে ‘কুমারীত্ব’ শব্দটি তাদের কাছে অর্থহীন।

ধর্ষণের মাধ্যমে কুমারীত্ব হারানো যায় কিনা, তা নিয়েও বিতর্ক রয়েছে। কিছু গবেষণায় এমন ধারণা প্রচলিত যে কুমারীত্ব কেবল সম্মতিমূলক যৌনতার মাধ্যমেই হারাতে পারে। গবেষক ও লেখক লরা এম. কার্পেন্টারের একটি গবেষণায়, অনেক পুরুষ ও নারী বলেন যে ধর্ষণের মাধ্যমে কুমারীত্ব কেড়ে নেওয়া যায় না। তারা তিনভাবে কুমারীত্ব হারানোর বর্ণনা দেন: "একটি উপহার হিসেবে, একটি কলঙ্ক হিসেবে, অথবা একটি প্রক্রিয়ার অংশ হিসেবে।"

কার্পেন্টার বলেন যে, কুমারীত্ব হারানোর সংজ্ঞা নিয়ে সমকামী পুরুষ ও নারীদের মধ্যে ধারণাগুলো যেমন বিচিত্র, তেমনি প্রথাগত যৌনতার অনুসারীদের মধ্যেও তা বৈচিত্র্যময়—এমনকি কিছু ক্ষেত্রে তো সমকামীদের মধ্যেই বৈচিত্র্য বেশি। তিনি বলেন, অনেকেই কুমারীত্ব হারানোর সঙ্গে সংশ্লিষ্ট যৌনক্রিয়াগুলোকে দেখে থাকেন "আপনার যৌন অভিমুখের সঙ্গে সঙ্গতিপূর্ণ কার্যকলাপ" হিসেবে। এর অর্থ দাঁড়ায়: "যদি আপনি একজন সমকামী পুরুষ হন, তাহলে আপনার পায়ুসঙ্গম করা উচিত, কারণ সেটাই সমকামী পুরুষদের যৌন আচরণ হিসেবে বিবেচিত। আর আপনি যদি একজন সমকামী নারী হন, তাহলে আপনার ওরাল সেক্স করা উচিত, কারণ সেটাই সমকামী নারীদের অভ্যাস হিসেবে দেখা হয়। আর এই কাজগুলোই হয়ে ওঠে কুমারীত্ব হারানোর চিহ্নস্বরূপ।"

কিশোর-কিশোরীদের মধ্যে "টেকনিক্যাল ভার্জিনিটি" বা ওরাল সেক্সের মাধ্যমে যৌন সম্পর্ক থেকে বিরত থাকার ধারণাটি বেশ প্রচলিত। যেমন, কিশোরী মেয়েদের মধ্যে মৌখিক যৌনতা একটি সাধারণ বিষয়। তারা তাদের প্রেমিকদের সাথে এই কাজটি শুধু নিজেদের কুমারীত্ব বজায় রাখার জন্যই নয়, বরং ঘনিষ্ঠতা তৈরি ও রক্ষা করা বা গর্ভধারণ এড়ানোর উদ্দেশ্যেও করে থাকে। ১৯৯৯ সালে জার্নাল অব দ্য আমেরিকান মেডিকেল অ্যাসোসিয়েশনে প্রকাশিত এক গবেষণায় "সেক্স" বা যৌনতার সংজ্ঞা পরীক্ষা করা হয়। এই গবেষণাটি ১৯৯১ সালে যুক্তরাষ্ট্রের ২৯টি অঙ্গরাজ্যের ৫৯৯ জন কলেজ শিক্ষার্থীর একটি দৈবচয়িত নমুনার উপর ভিত্তি করে পরিচালিত হয়। এতে দেখা যায়, অংশগ্রহণকারীদের ৬০% মনে করতেন যে ওরাল-জেনিটাল সংস্পর্শ (যেমন মুখমৈথুন, যোনিলেহন) সেক্স হিসেবে গণ্য হয় না।

ধর্মীয় দৃষ্টিভঙ্গি

সমস্ত প্রধান ধর্মেই যৌনতা, নৈতিকতা ও নীতিশাস্ত্র সম্পর্কিত বিষয়ের জন্য নৈতিক বিধান বিদ্যমান। যদিও এসব নৈতিক বিধান যৌনতা সংক্রান্ত বিষয় সরাসরি উল্লেখ করে না, তবুও সেগুলো এমন পরিস্থিতি নিয়ন্ত্রণের প্রয়াসী, যা যৌন আকাঙ্ক্ষার উদ্ভব ঘটাতে পারে, এবং মানব যৌনাচার ও চর্চাকে প্রভাবিত করতে সচেষ্ট। তবে কখনো কখনো ধর্মীয় উপদেশের প্রভাব সীমিত পরিসরে পরিলক্ষিত হয়েছে। উদাহরণস্বরূপ, যদিও অধিকাংশ ধর্ম বিবাহপূর্ব যৌন সম্পর্ককে অনুমোদন করে না, তবুও এটি সর্বদা ব্যাপকভাবে প্রচলিত ছিল। তবে, এই ধর্মীয় বিধিগুলি সবসময় মানুষের যৌন বিষয়ক মনোভাবের উপর একটি শক্তিশালী প্রভাব ফেলেছে।

ইসলাম

ইসলামে বিবাহবহির্ভূত যৌন সম্পর্ককে পাপ ও নিষিদ্ধ হিসেবে বিবেচনা করা হয়। ইসলামী আইনে মুসলিম নারী ও পুরুষ উভয়ের জন্য 'যিনা' এর জন্য শাস্তির বিধান রয়েছে। পশ্চিমা সংস্কৃতিতে বিবাহপূর্ব যৌন সম্পর্ক ও কুমারীত্ব হারানো ব্যক্তিগত লজ্জার কারণ হলেও, কিছু মুসলিম সমাজে এই ধরনের আচরণ, এমনকি তা যদি আইনি বিচারে প্রমাণিত নাও হয়, তবুও ব্যক্তিগত ও পারিবারিক সম্মানহানির কারণ হতে পারে।

আধুনিক মুসলিম প্রধান কিছু সমাজে, যেমন তুরস্কে, নারীর কুমারীত্ব পরীক্ষার জন্য যোনি পরীক্ষা একটি চিকিৎসাগত পদ্ধতি হিসেবে প্রচলিত, যা কখনো কখনো রাষ্ট্র কর্তৃক বাধ্যতামূলক করা হয়। "গণনৈতিকতা ও শালীনতার বিধান" সম্পর্কিত প্রথাগত সামাজিক ধারণার পরিপন্থী নারীদের ক্ষেত্রে সাধারণত এই ধরনের পরীক্ষা করার নির্দেশ দেওয়া হয়। তবে, ১৯৯৯ সালে তুর্কি দণ্ডবিধি সংশোধন করে এই ধরনের পরীক্ষা করার আগে নারীর সম্মতি গ্রহণ করা বাধ্যতামূলক করা হয়।

আরও দেখুন

ব্রহ্মচর্য
কুমারীত্ব পরীক্ষা

তথ্যসূত্র

আরও পড়ুন
জার্নাল নিবন্ধ,আর্মার, স্টেসি এবং ডানা এল. হেইনি। । জার্নাল অফ ইয়ুথ অ্যান্ড অ্যাডোলেসেন্স ৩৬ (২০০৭): ১৪১–১৫২। [শুধুমাত্র সারাংশ]

মনোগ্রাফ বেন্টলি, থমাস। দ্য মনুমেন্ট অফ ম্যাট্রোনস: কন্টেইনিং সেভেন সেভারেল ল্যাম্পস অফ ভার্জিনিটি। থমাস ডসন, ১৫৮২।
কার্পেন্টার, লরা। ভার্জিনিটি লস্ট: অ্যান ইন্টিমেট পোর্ট্রেট অফ ফার্স্ট সেক্সুয়াল এক্সপেরিয়েন্সেস। নিউ ইয়র্ক ইউনিভার্সিটি প্রেস, ২০০৫।

বহিঃসংযোগ

যৌন বর্জন
কুমারীত্ব